
         ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΔΗΜΟΣ ΛΕΥΚΑΔΑΣ




            
                   
ΑΠΟΣΠΑΣΜΑ                        
Από το πρακτικό της με αριθ. 6ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 85/2024
Στην Λευκάδα σήμερα  στις 5 του μηνός Μαρτίου  του έτους  2024,  ημέρα  Τρίτη  και  ώρα  12:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ άριθ. 1328/110575/2023/23-12-2023 εγκ. Υπ. Εσωτερικών, και τις δ/ξεις του άρθρου 55 του Ν.5083/2024, ύστερα από την αριθ. πρωτ: 4486/1.3.2024 (ΟΡΘΗ ΕΠΑΝΑΛΗΨΗ) έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.

Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Προτάχθηκε το 7 θέμα της Η.Δ. μετά το 5ο θέμα της Η.Δ.

Ο κ. Σέρβος Κων/νος, αναπληρωματικό μέλος της Δ.Ε., αναπληρώνει το τακτικό μέλος κ. Δρακονταειδή Κωνσταντίνο.

ΘΕΜΑ 11ο: Απόφαση - εισήγηση Δ.Ε. στο Δημοτικό Συμβούλιο, για την επιβολή τέλους επί ακαθαρίστων εσόδων, κέντρων διασκέδασης και συναφών καταστημάτων  για το έτος 2024.

Εισηγητής: Γεράσιμος Αρματάς, Αντιδήμαρχος

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στον Αντιδήμαρχο κ. Γεράσιμο Αρματά, ο οποίος εισηγούμενος το θέμα, έθεσε υπόψη των μελών της Επιτροπής τα εξής:

«Με την υπ΄ αριθ. 197/2020 (ΑΔΑ: 6ΣΦΚΩΛΙ-ΕΜΑ) απόφαση Δ.Σ. καθορίστηκαν τα τέλη επί ακαθαρίστων εσόδων, κέντρων διασκέδασης και συναφών καταστημάτων, του Δήμου Λευκάδας για το έτος 2021. Η απόφαση αυτή δεν έχει τροποποιηθεί μέχρι σήμερα ούτε έχει ανακληθεί. Με βάσει την παραπάνω απόφαση έγιναν οι ανάλογες εγγραφές στους προϋπολογισμούς του Δήμου Λευκάδας των προηγούμενων ετών και βεβαίως και στον προϋπολογισμό του 2023 (σχετική απόφαση Δ.Σ. Δ.Σ. 168/2022 (ΑΔΑ:6ΚΖ1ΩΛΙ‑ΥΜ7), ο οποίος εγκρίθηκε από την Αποκεντρωμένη Διοίκηση Πελ/σου, Δυτ. Ελλάδας και Ιονίου.

 «Σύμφωνα με την ΚΥΑ οικ. 63726/28-07-2023 (ΦΕΚ Β’ 4795/28-07-2023), με τίτλο: «Παροχή οδηγιών για την κατάρτιση του προϋπολογισμού των δήμων, οικονομικού έτους 2024 - μερική τροποποίηση της υπ’ αρ. 7028/2004 (Β’ 253) απόφασης.» καθορίζουμε τους συντελεστές τελών επί ακαθαρίστων εσόδων, κέντρων διασκέδασης και συναφών καταστημάτων στο Δήμο Λευκάδας για το έτος 2024.

Επίσης  σύμφωνα με τα οριζόμενα από τις διατάξεις:

· του άρθρου 72 του Ν. 3852/10, όπως αντικαταστάθηκε  με το άρθρο 3 του Ν. 4623/19.

 Σύμφωνα με το άρθρο 20 του Ν.2539/97, όπως τροποποιήθηκε με την παρ. 2 του άρθρου 23 του N. 3756/09 επιβάλλεται υπέρ των δήμων και κοινοτήτων στην περιφέρεια των οποίων ισχύει το σύστημα του αντικειμενικού προσδιορισμού της αξίας των ακινήτων, τέλος σε ποσοστό 0,5% στα ακαθάριστα έσοδα των: 

α) κάθε είδους, μορφής και ονομασίας καταστημάτων στα οποία πωλούνται για κατανάλωση εντός του καταστήματος ή σε πακέτο, φαγητά, ποτά, καφές, αναψυκτικά, γαλακτοκομικά προϊόντα και γλυκίσματα, εφόσον κατά την άδεια που έχει εκδοθεί, διαθέτουν πάγκους ή τραπεζοκαθίσματα εντός ή και εκτός του καταστήματος, 

β) ζυθοπωλείων και μπαρ ανεξαρτήτως ιδιαίτερης ονομασίας και κατηγορίας, 

γ) καντινών. 

δ) τα κέντρα διασκέδασης και τα καταστήματα των πιο πάνω περιπτώσεων που λειτουργούν μέσα σε ξενοδοχειακές επιχειρήσεις κάθε λειτουργικής μορφής και κατηγορίας, καθώς και τα οργανωμένα τμήματα των SUPΕR MARKΕTS, στα οποία πωλούνται έτοιμα φαγητά. 

Εξαιρούνται από τη ρύθμιση του 0,5% τα έσοδα από επιχειρήσεις που λειτουργούν εντός Καζίνο.
Προκειμένου για νυχτερινά κέντρα, αίθουσες χορού και άλλα καταστήματα με ποτά και θέαμα, καφωδεία, κέντρα διασκέδασης (καμπαρέ, νάιτ κλαμπ, κοσμικές ταβέρνες, μπουάτ) και χορευτικά κέντρα με μουσική. Το ανωτέρω τέλος επιβάλλεται σε ποσοστό πέντε τοις εκατό (5%).
Στους δήμους στην περιοχή των οποίων δεν ισχύει το σύστημα του αντικειμενικού προσδιορισμού της αξίας των ακινήτων, το ανωτέρω τέλος μπορεί (προαιρετικά) να επιβάλλεται με απόφαση του δημοτικού ή κοινοτικού συμβουλίου. 

Αν σε τμήμα δήμου ισχύει το σύστημα αντικειμενικού προσδιορισμού της αξίας των ακινήτων ειδικά και μόνο για το τμήμα αυτό εφαρμόζονται οι διατάξεις που αφορούν τους δήμους που έχουν σύστημα αντικειμενικού προσδιορισμού. Επιβάλλεται δηλαδή ανάλογα με την περίπτωση τέλος σε ποσοστό 0,5% ή 5%. 
Τα ανωτέρω τέλος (0,5%) μπορεί να επιβάλλεται με απόφαση του δημοτικού ή κοινοτικού συμβουλίου και στις παρακάτω κατηγορίες καταστημάτων: 
α. Τουριστικών ειδών.

β. Ειδών λαϊκής τέχνης.

γ. Ενθυμίων και δώρων. 

δ. Ενοικιάσεως σκαφών αναψυχής τοπικού χαρακτήρα, θαλάσσιων ποδηλάτων, ιστιοσανίδων, ειδών χρησιμοποιούμενων στην παραλία. 

ε. Ειδών που χρησιμοποιούνται στη θάλασσα από τους λουόμενους. 

στ. Ειδών "σπορ", "σκι" και "ορειβασίας".

ζ. Σχολών εκμάθησης θαλάσσιων σπορ. 

η. Ενοικιάσεις αυτοκινήτων, μοτοποδηλάτων και ποδηλάτων. 

Η επιβολή του τέλους 0,5% για τις παραπάνω κατηγορίες κρίνεται επιβεβλημένη λόγω των αυξημένων αναγκών που προέρχονται από την τουριστική κίνηση και την επιβάρυνση που δέχεται η περιοχή, λόγω των επισκεπτών. Σε κάθε περίπτωση οι απαιτούμενοι πόροι για την κάλυψη των δημιουργουμένων επιπλέον αναγκών σε κρίσιμους τομείς όπως η καθαριότητα, το δίκτυο φωτισμού, η ανάπτυξη υποδομών (έργα οδοποιίας, εξωραϊσμοί πλατειών και κοινόχρηστων χώρων, έργα αναπλάσεων, υποδομές σε παραλίες κλπ), επιτάσσουν την επιβολή του τέλους.  

Στο Δήμο μας το σύστημα του αντικειμενικού προσδιορισμού της αξίας των ακινήτων δεν εφαρμόζεται  σε όλη του την έκταση. 
       Κατόπιν των παραπάνω    

                                ΕΙΣΗΓΟΥΜΑΣΤΕ
Την  διατήρηση  του τέλους επί ακαθάριστων εσόδων κέντρων διασκέδασης και συναφών καταστημάτων που βρίσκονται μέσα στα όρια του Δήμου Λευκάδας για το έτος 2024 σύμφωνα με την υπ΄ αριθ. 197/2020 (ΑΔΑ: 6ΣΦΚΩΛΙ-ΕΜΑ) απόφαση Δ.Σ.»
Ακολούθησε συζήτηση και τοποθετήσεις των μελών της Δ.Ε.

Ο κ. Καλός Χαράλαμπος και ο κ. Σέρβος Κων/νος, είπαν ότι ψηφίζουν υπέρ της εισήγησης, με την επιφύλαξη να τοποθετηθούν στο Δ.Σ.
Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις  του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18

· τις δ/ξεις των άρθρων 8, 9 & 26 του Ν. 5056/2023
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· τις δ/ξεις του άρθρου 55 του Ν.5083/2024.
· Την εγκύκλιο 1/605/3-1-2007 του ΥΠ.ΕΣ.Δ.Δ.Α
ΑΠΟΦΑΣΙΖΕΙ ΟΜΟΦΩΝΑ


Εισηγείται στο Δ.Σ. την  διατήρηση  του τέλους επί ακαθάριστων εσόδων κέντρων διασκέδασης και συναφών καταστημάτων που βρίσκονται μέσα στα όρια του Δήμου Λευκάδας για το έτος 2024 σύμφωνα με την υπ΄ αριθ. 197/2020 (ΑΔΑ: 6ΣΦΚΩΛΙ-ΕΜΑ) απόφαση Δ.Σ.

Η απόφαση αυτή πήρε αύξοντα αριθμό: 85/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

                                ΔΗΜΑΡΧΟΣ[image: image1.png]

